OpenLLM-France/wikimedia huggingface dataset:
# Esmeril

Esmerila (etimologikoki Bizanzioko grezieratik σμερί) harri oso gogor bat da Korindoi (aluminio oxido), magnetita, kuartzo eta beste silikato batzuez osatutakoa, eta bere gogortasun handiagatik industrian urratzaile gisa (arbastatzeko, leuntzeko, artezteko, etab.etarako) oso erabilia. Esmerilak duen aluminio oxido kristalinoaren proportzioa zenbat eta handiagoa izan, hainbat urratzaile hobea da. Urratzaile artifizialak merkaturatu aurretik, esmerilezko urragarriak erabiltzen ziren. Hedaduraz, gaur egungo urratzaile artifizialak izendatzeko ere erabiltzen da.

## Erreferentziak

* ↑ http://www.wordreference.com/definicion/esmeril

## Bibliografia

* Oberg, Erik; Jones, Franklin D.; Horton, Holbrook L.; Ryffel, Henry H. (2000), Machinery's Handbook (26 arg.), New York: Industrial Press Inc., ISBN 0-8311-2635-3

## Kanpo estekak

* Datuak: Q1136648
* Multimedia: Emery (rock) / Q1136648
# Esmirnako golkoa

Esmirnako golkoa edo Izmirko golkoa (turkieraz: İzmir Körfezi) Egeo itsasoan dagoen golkoa da, Karaburun penintsula eta Foça artean dagoena. İzmir (lehen Esmirna deitua) hiriaren inguruan dagoenez, bere izena darama.

## Erreferentziak

* ↑ Euskaltzaindia. Europako toponimia fisikoa. .

## Kanpo estekak

* Datuak: Q1536377
* Multimedia: Gulf of İzmir / Q1536377
# Esmeraldas probintzia

Esmeraldas probintzia (gaztelaniaz: Provincia de Esmeraldas) Ekuadorko 24 probintzietako bat da. 14893 km²ko azalera du eta 2020ko estimazioen arabera 643654 biztanle ditu. Probintziako hiriburua Esmeraldas da.

## Banaketa administratiboa

Probintzia 7 kantoitan banatuta dago.
| Kantoia | Biztanleria (2010) | Azalera (km²) | Kantoiburua |
| Atacames | 41.526 | 511 | Atacames |
| Eloy Alfaro | 39.739 | 4.302 | Valdéz (Limones) |
| Esmeraldas | 189.504 | 1.351 | Esmeraldas |
| Muisne | 28.474 | 1.265 | Muisne |
| Quinindé | 122.570 | 3.855 | Rosa Zárate |
| Rioverde | 26.869 | 1.506 | Rioverde |
| San Lorenzo | 42.486 | 3.106 | San Lorenzo |

## Erreferentzia

* ↑ (Gaztelaniaz) Sistema Nacional de Plan y Desarrollo. (xlsx) Proyecciones de población PARROQUIAL 2010-2020. (Noiz kontsultatua: 2020-04-30).

## Kanpo estekak

* Datuak: Q335526
* Multimedia: Esmeraldas Province / Q335526
# Esmirna

Esmirna edo İzmir Turkiako biztanleria handiena duen hirugarren hiria da, Istanbul eta Ankararen azpitik. Egeo Itsasoko Izmirko golkoan kokatuta, herrialdeko porturik handiena dauka, Istanbulen atzean. Bederatzi barrutik osatzen dute hiria.
Esmirnak 3500 urteko historia du. Gaur egungo hiriak Antzinateko beste zenbait hiri Efeso, Pergamo, Sardes edo Klazomenai bereganatu ditu. Turkian barnan, ezaguna da bere balore, ideologia, bizitza-estiloa, ekimena eta sexuen arteko harreman aurrerakoiarengatik. Izan ere, Turkiako Errepublikar Herri Alderdiaren gotorlekua da.

## Klima

Datu klimatikoak (Esmirna) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 22.4 | 23.8 | 30.5 | 32.2 | 37.5 | 41.3 | 42.6 | 43.0 | 40.1 | 36.0 | 29.0 | 25.2 | ' |
| Batez besteko tenperatura maximoa (°C) | 12.6 | 13.4 | 16.5 | 20.9 | 26.1 | 31.0 | 33.3 | 32.8 | 29.1 | 24.0 | 18.2 | 13.9 | 22.7 |
| Batez besteko tenperatura (ºC) | 8.9 | 9.4 | 11.8 | 15.9 | 20.9 | 25.8 | 28.1 | 27.6 | 23.7 | 18.8 | 13.7 | 10.3 | 17.9 |
| Batez besteko tenperatura minimoa (°C) | 5.9 | 6.2 | 8.0 | 11.5 | 15.6 | 20.2 | 22.9 | 22.7 | 18.9 | 14.8 | 10.4 | 7.5 | 13.7 |
| Erregistraturiko tenperatura minimoa (°C) | −4.0 | −5.0 | −3.1 | 0.6 | 7.0 | 10.0 | 16.1 | 15.6 | 10.0 | 5.3 | 0.0 | −2.7 | ' |
| Euria (mm) | 131.2 | 98.8 | 76.7 | 44.1 | 31.8 | 7.9 | 2.1 | 2.2 | 10.7 | 37.9 | 92.1 | 150.8 | 686.3 |
| Euri egunak (≥ ) | 12.7 | 10.7 | 9.3 | 8.1 | 5.2 | 2.1 | 0.7 | 0.7 | 2.0 | 5.6 | 9.0 | 13.0 | 79.1 |
| Eguzki orduak | 133.3 | 141.3 | 195.3 | 219.0 | 294.5 | 342.0 | 375.1 | 353.4 | 300.0 | 226.3 | 159.0 | 124.0 | 2863.2 |
| Hezetasuna (%) | 68 | 63 | 62 | 58 | 55 | 48 | 42 | 47 | 53 | 60 | 68 | 70 | 57.8 |
| Iturria (1): Turkiako Meteorologia Zerbitzua, World Meteorological Organization (prezipitazio datuak) ||||||||||||||
| Iturria (2): BBC Weather (hezetasuna) ||||||||||||||

## Iruditegia

* Alsancak Hocazade Camii meskita.
* Bet Israel sinagoga.
* Ataturki eskainitako monumentua.
* Erloju dorrea.
* Esmirnako Liburutegi Nazionala.
* Arkas Art Center.
* Elhamra antzokia.

## Erreferentziak

* 1 2 160. araua: Anatoliako eta Hego Kaukasoko toponimia. Euskaltzaindia (Noiz kontsultatua: 2012-1-8).. Euskaltzaindiak egindako oharrak: Testuinguru historikoetan Esmirna da aukera bakarra. Testu orokorretan Izmir idatz daiteke, baina testu espezializatuetan İzmir idatzi behar da, hori baita jatorrizko grafia.
* ↑ Official Statistics (Statistical Data of Provinces and districts)-Izmir. (Noiz kontsultatua: September 14, 2012).
* ↑ Climate Information for Izmir. (Noiz kontsultatua: September 14, 2012).
* ↑ BBC Weather: Izmir. (Noiz kontsultatua: September 14, 2012).

## Kanpo estekak

* Datuak: Q35997
* Multimedia: İzmir / Q35997
# Esmond (Ipar Dakota)

Esmond Ipar Dakotako hiri bat da. Benson konderrian kokatua dago. 2010ean 100 biztanle zituen, 1,19 kilometro koadrotan banatuta.

## Ikus, gainera

* Benson konderria

## Kanpo estekak

* Datuak: Q919767
* Multimedia: Esmond, North Dakota / Q919767
# Emir Kusturica & The No Smoking Orchestra

Emir Kusturica & The No Smoking Orchestra, Serbiako garage rock musika talde bat da. 1993an Belgrado hiriburuan sortua izan zen.

## Diskografia
### Estudioko diskoak

* Ja nisam odavle (1997) (as Nele Karajlić & Zabranjeno pušenje)
* Black Cat, White Cat (1998)
* Unza Unza Time (2000)
* Life Is A Miracle (2004)
* Live Is A Miracle In Buenos Aires (2005)
* Emir Kusturica's Time Of The Gypsies Punk Opera (2007)
* Corps Diplomatique (2018)

### Bilduma diskoak

* The Best Of Emir Kusturica and The No Smoking Orchestra (2009)

## Kanpo estekak

* Webgune ofiziala (Ingelesez)
* Datuak: Q2012290
* Multimedia: The No Smoking Orchestra / Q2012290
# Emishi

Emishi izena (japonieraz 蝦夷), Japonian (VII. mendea baino lehen 毛人 idatzia), Honshu uharteko ipar-ekialdeko biztanleak izendatzeko erabiltzen zen, gaur egun Tohoku eskualdea bezala ezagutzen dena. Eskualde honetako triburen batzuk, Japoniako Enperadoreen eta hauen gobernuaren aurka egin zuten Nara garaiaren amaieran eta Heian garaiaren hasieran. Egungo historialariren batzuk, emishiak, Jomon kulturaren ondorengoak eta ainuekin lotuak zeudela diote. Yamatoko biztanleen eta emishien arteko ezberdintasun etnikoari buruz ez dago zalantzarik, emishiek, akademikoek berregiterik izan ez duten hizkuntza oso ezberdin bat zuten.

## Emishi hitzaren jatorria

Herri honen lehen aipamena Japoniatik kanpo, Song Shu liburu txinatarrean da, non "ekialdeko jende iletsuaren (毛人) 55 erresumari (国)" erreferentzia egiten dion. Japoniarrek kanji berberak erabili zituzten deskribatzeko, baina, euren irakurketa, kebito edo mojinetik emishira aldatu zuten. Beranduago, kanjiak 蝦夷ra aldatu ziren.

## Konkista

Emishiak, tribu ugariz osatuta zeuden, batzuk, japoniarren aliatuak (fushu, ifu), beste batzuk, etsaitasuna erakutsi zieten bitartean (iteki). Honshu iparrekialdeko emishiek, euren zaldiak behar zituzten borrokan zehar, zaldiz zihoazen arkulari bidezko eraso eta ihes sistema bat asmatu zuten, garai horretako armada inperial motelaren aurka oso eraginkorra zena, armada inperiala, nagusiki, infanteria astunaz osatua baitzegoen. Tribu hauek menderatzeko lehen saiakerak sekulako porrota izan ziren, emishien gerrila gerraren teknika gehiago baitzen.

## Kanpo estekak

* Datuak: Q932574
* Multimedia: Emishi / Q932574
# Emir Sulejmanović

Emir Sulejmanović (Žepa, 1995eko uztailaren 13a -) bosniar saskibaloi jokalaria da, egun ACBko Bilbao Basket taldean dabilena.

## Taldeak

* KK Union Olimpija (2011-2013)
* FC Barcelona B (2013-2016)
* → Orlandina Basket (2015)
* Cibona Zagreb (2016-2017)
* Montakit Fuenlabrada (2017-2019)
* → Club Baloncesto Breogán (2017-2019)
* Bilbao Basket (2019- )

## Erreferentziak

* ↑ (Gaztelaniaz) www.acb.com. (2019-8-16). ACB.COM - Emir Sulejmanovic firma con RETAbet Bilbao Basket. .
* Datuak: Q11857841
# Emirates

Emiratess (NAZE: EK, NAGE: UAE, eta Callsign: EMIRATES) Arabier Emirerri Batuetako airelinea internazionaletako bat da, egoitza nagusia Dubaiko nazioarteko aireportutik gertu dagoen Al Garhoud gunean duena.
1985eko urriaren 25ean sortu zen.

## Kanpo estekak

* (Ingelesez) Etihad-en webgunea
* Datuak: Q180432
* Multimedia: Emirates (airline) / Q180432
# Emirates Stadium

Emirates Stadium (euskaraz: «Emirates estadioa») Ingalaterrako London hiriburuko Islington barrutian dagoen futbol zelaia da. Old Trafford mitikoa eta Wembley Stadium ultramodernoaren ondoren Ingalaterrako futbol zelarik handiena da eta London hiriko bigarrena. Emirates estadioa Londoneko iparraldean dago, Islington barrutiko Ashburton Grove auzoan, Highbury Stadium futbol zelaitik oso hurbil. Bere jabea Arsenal Football Club talde ospetsua da eta bere etxeko partidak bertan jokatzen ditu. 60.355 ikusleentzako eserlekuak ditu.

## Iruditegia

* Barnealdea
* Gauez
* Kanpoaldea
* Aireko ikuspegia

## Kanpo estekak

* Emirates Stadium estadioa Arsenal futbol taldeko webgunean ikusgai (Ingelesez)
* Datuak: Q163995
* Multimedia: Emirates Stadium / Q163995
# Emirates Crown

Emirates Crown Arabiar Emirerri Batuetako Dubai hiriko etxebizitza etxe orratz bat da. 296 metro eta 63 solairu dauzka eta 2008an amaitu zuten.
Dorrea, Dubai Marina kirol-portu berriaren inguruan eraikitako etxebizitza dorreetako bat da.

## Ikus, gainera

* Dubaiko etxe orratzik garaienen zerrenda

## Kanpo estekak

* (Ingelesez) Eraikinaren fitxa skyscraperpage.com webgunean.
* Datuak: Q575128
* Multimedia: Emirates Crown / Q575128
# Emirates Park dorreak

Emirates Park dorreak edo Emirates Park Towers Hotel & Spa Arabiar Emirerri Batuetako Dubai hirian eraikitako dorre bikiak dira. Dorreak 2006 eta 2011 urteen artean eraiki ziren eta 490 milioi dolarreko aurrekontua izan zuten.
Dorretan Marriott International nazioarteko hotel katearen 1608 gelako hotela eta luxuzko apartamentuak daude.

## Enpresak

* Jabea: Emirates Group
* Kudeaketa: Marriott International
* Arkitektoa: Archgroup International
* Sustatzailea: Emirates Group

## Erreferentziak

* ↑ http://www.bncnetwork.net/pgs/Display/ProjectDisplay.aspx?ProjectID=15665

## Kanpo estekak

* (Ingelesez) Egitasmoari buruzko informazioa Skyscraperpage.com webgunean.
* Datuak: Q1244144
* Multimedia: Emirates Park Towers / Q1244144
# Emirates Office Tower

Emirates Office Tower etxe orratza, Arabiar Emirerri Batuetako Dubai hiriko eraikinik altuena da. Emirates Towers konplexuko dorreetako bat da. 354,6 metroko altuera eta 54 solairu dituen bulego dorre hau 2000. urtean eraiki zen.

## Ikus, gainera

* Dubaiko etxe orratzik garaienen zerrenda

## Kanpo estekak

* (Ingelesez) Emirates Office Tower skyscraperpage.com webgunean.
* Datuak: Q845182
* Multimedia: Emirates Office Tower / Q845182
| Aurrekoa: Burj Al Arab | Emirates Office Tower Dubaiko etxe orratzik garaiena (2000 - 2008) | Ondorengoa: Almas Dorrea |
# Emirerri

Emirerria (arabieraz: إمارة‎‎, Imaarah, plurala إمارات) emirraren agintepean dagoen lurraldea da.
Hasieran termino zehatza bazen ere, adibidez, antzinako Kordobako emirerrian, denboraren poderioz leinu nagusiaren kide batek zuzendutako herrialde edo eskualdea izendatzeko erabili dute. Adibidez, Arabiar Emirerri Batuak herrialdeak barnean zazpi emirerri ditu, emir banak zuzenduak.
Aipatutako Arabiar Emirerri Batuez gain, Kuwait eta Qatar emirerriak ere badira. Bahrain, berriz, 2002an erresuma bilakatu zen.

## Ikus, gainera

* Kaliferria
* Emir

## Erreferentziak

* ↑ Harluxet hiztegi Entziklopedikoa

## Kanpo estekak

* Datuak: Q189898
* Multimedia: Emirates / Q189898
# Payros-Cazautets

Payros-Cazautets (frantsesez eta ofizialki: Payros-Cazautets) Okzitaniako udalerri bat da. Administratiboki Frantziako Landak departamenduan dago, Akitania Berria eskualdean. 2013an 109 biztanle zituen.

## Demografia
### Biztanleria

2007an Payros-Cazautets udalerrian erroldatutako biztanleak 89 ziren. Familiak 28 ziren, horien artean 4 pertsona bakarrekoak ziren (4 bakarrik bizi ziren gizonak), 12 seme-alabarik gabeko familiak ziren eta 12 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 32 etxebizitza zeuden, 31 familiaren etxebizitza nagusia ziren eta 1 hutsik zegoen. 30 etxeak ziren eta 2 apartamentuak ziren. 31 etxebizitza nagusietatik 29 bere jabearen bizilekua ziren, 1 alokairuan okupaturik zegoen eta 1 doan lagata zegoen; 6 etxek lau gela zituzten eta 26 etxek bost zituzten. 28 etxek euren parking plaza propioa zuten azpian. 15 etxetan ibilgailu bat zegoen eta 15 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Payros-Cazautets udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 4 | 85-89 | 0 |
| 0 | 80-84 | 0 |
| 12 | 75-79 | 4 |
| 0 | 70-74 | 8 |
| 0 | 65-69 | 0 |
| 0 | 60-64 | 0 |
| 0 | 55-59 | 0 |
| 4 | 50-54 | 4 |
| 4 | 45-49 | 0 |
| 4 | 40-44 | 12 |
| 4 | 35-39 | 0 |
| 0 | 30-34 | 0 |
| 0 | 25-29 | 4 |
| 0 | 20-24 | 4 |
| 4 | 15-19 | 0 |
| 0 | 10-14 | 0 |
| 0 | 5-9 | 4 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 58 ziren, horien artean 46 aktiboak ziren eta 12 inaktiboak ziren. 46 pertsona aktiboak lanean(23 gizon eta 23 emakume) zeuden.. 12 pertsona inaktiboetatik 3 erretiraturik zeuden, 8 ikasten zeuden eta 1 "bestelako inaktibo" gisa sailkaturik zeuden.

### Ekonomia jarduerak

2007an zeuden 4 komertzioetatik, 1 janari enpresa zen, 1 eraikuntza enpresa zen, 1 ibilgailuen saltze eta konpontze enpresa zen eta 1 higiezinen enpresa zen.
2000. urtean Payros-Cazautets udalerrian 13 nekazaritza-ustiategi zeuden, 430 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q965516
* Multimedia: Payros-Cazautets / Q965516
# Paynter's Lane End

Paynter's Lane End, Ingalaterrako Kornualles konderriko herrixka bat da.

## Kanpo estekak

* Datuak: Q15058907
# Paynter's Cross

Paynter's Cross, Ingalaterrako Kornualles konderriko herrixka bat da.

## Kanpo estekak

* Datuak: Q7156863
# Payogasta

Payogasta Argentinako Saltako probintziako Cachi departamenduko udalerria da.
Ruta Nacional 40 errepideko 4.520 km-an dago, Cachi- tik 15 km iparraldera.

## Biztanleria

404 biztanle (Indec, 2001) zituen, hau da,% 0,7ko beherakada txikia da aurreko erroldako 407 biztanleen (Indec, 1991) aurrean.

## Pertsonaia nabarmenak

* Victorino de la Plaza (1840-1919) Argentinako Nazioko presidentea 1914ko abuztuaren 9tik 1916ko urriaren 12ra.
* Rafael Ruiz de los Llanos (1841-1910) Saltako probintziako diputatu nazionala.

## Kanpo estekak

* Gune ofiziala
* Koord. geografikoak eta satelite bidezko irudiak
* Datuak: Q1648760
# Payo de Ojeda

Payo de Ojeda Palentziako udalerria da.
2008ko urtarrilaren 1eko erroldaren arabera 77 biztanle zituen.

## Ikus, gainera

* Palentziako udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1907475
* Multimedia: Payo de Ojeda / Q1907475
# Estación Central

Estación Central Txileko erdialdeko komuna eta hiri bat da. Santiagoko metropolitar eskualdeko Santiago probintzian dago. 2002ko erroldan, 121.282 biztanle zituen.

## Kanpo estekak

* (Gaztelaniaz) Estación Centraleko udalaren webgunea.
* Datuak: Q13045
* Multimedia: Estación Central / Q13045
# Estadilla

Estadilla Huescako udalerria da, Somontano de Barbastroko eskualdekoa.

## Kultura

Udalerrian aragoierazko hiztunak bizi dira.

## Ikus, gainera

* Huescako udalerrien zerrenda

## Kanpo estekak

* Datuak: Q934991
* Multimedia: Estadilla / Q934991
# Estabulazio

Estabulazio edo ukuiluratzea barruti baten barruan hazten diren animaliak edukitzean datza, hau da, animalia horiek bizitzako zati handi bat dauden tokian.
Eskualde epel edo hotzek, nagusiki (baina baita abeltzaintzako ustiategien espezializazioak ere), animaliak eraikinen barruan mantentzera behartu dituzte hazleak, eta, horrela, abeltzaintza mota desberdinak garatu behar izan dituzte, abeltzainen eta ganaduaren ongizateari laguntzeko garapen-etapa desberdinetan (hazkundea, haurdunaldia eta ekoizpena).
Ukuiluratze-erregimenaren aurrean, landa-erregimena dago, eta animaliek aire zabalean igarotzen dute egunaren zatirik handiena.
Bi estabulazio mota nagusi daude: estabulazio "tradizionala" eta estabulazio "askea".

## Ohiko estabilazioa
### Estabulazioa kaiola edo esparru txikian

Zaldiak, txahalak, txerriak, eta oilo erruleak eraikin baten barruan sartuta daude, eta espazio mugatua edo kaiola dute, lotuta egon gabe mugitu ahal izateko.

### Estabulazioa postuan

Animaliak, beraiek baino handixeagoak diren konpartimentuetan daude, postu deituak. Normalean, jaiki eta lurrera botatzeko askatasuna dute, baina ezin dira mugitu. Sistema horri esker, garbitu, jetzi eta eskuz edo modu automatizatuan elikatu daiteke.

## Estabulazio askea

Hazkuntza sistema honetan, animaliek sarbide librea dute beren postura, baina oraindik eraikin batean edo espazio mugatuan daude.
Animalia batzuek, hala nola bobidoek, hautespen handia izan dutenez bai esne edo haragi ekoizpenagatik bai euren izaeragatik, ukuiluratze askeko hazkuntza sistemek zentzu osoa hartzen dute, animaliei nolabaiteko mugimendu askatasuna ematen baitiete. Esnetarako behien artean, estabulazio libreak animalien elikadura, jeztea eta eraikinen garbiketa gehiago mekanizatzea ekarri du.

## Ikus, gainera

* Abeltzaintza intentsiboa

## Kanpo estekak

* Datuak: Q22741872
* Multimedia: Animal stalls / Q22741872
# Estaca de Baresko itsasargia

Estaca de Baresko itsasargia Estaca de Bares lurmuturran kokatzen den itsasargia da, Barquero itsasadarran dago, 101 metroko garaieran. A Coruñako probintziako Mañón udalerrian kokatzen da. Dorreak 33 metroko garaiera du, bere argia 25 itsas milatara ikus daitekeelarik. 1850eko irailaren 1etik aurrera martxan dago.

## Kanpo estekak

* Datuak: Q2512443
* Multimedia: Estaca de Bares Lighthouse / Q2512443
# Estacada (Oregon)

Estacada Oregongo hiri bat da. Clackamas konderrian kokatua dago. 2010ean 2.695 biztanle zituen, 5,20 kilometro koadrotan banatuta.

## Ikus, gainera

* Clackamas konderria

## Kanpo estekak

* Datuak: Q2372438
* Multimedia: Estacada, Oregon / Q2372438
# Estada

Estada Huescako udalerria da.

## Historia

1981ean, erromatarren garai berantiarreko (IV. mendea) gotorleku bat aurkitu zen Noguerako partidan: Villa Stata. Izen hori Cinca errekaren ondotik Fragatik Olvenara eramaten erromatar bideko geralekuetako bati dagokio. Aztarnategi horretan mosaiko ikusgarri bat aurkitu zuten, Zaragozako Museo Probintzialean ikus daitekeena. Gainera, aztarnategiak beste material batzuk ditu, hala nola teilak (tegulae), harlanduak, adreiluak, marmolezko zutabe baten zati bat, zeramika, berunezko sarkofago bat eta eskaintza botiboetarako edalontziak.
Villa Stata (hortik datorkio Estada izena) nekazaritza-ustiategi gotortua izan zen, eta fundi izeneko lurrak eta eraikinak (villaeak) zituen, lana antolatzeko eta produktuak banatzeko.

## Erreferentziak

* ↑ (Gaztelaniaz) Historia. Ayuntamiento de Estada. Ayuntamiento de Estada.

## Ikus, gainera

* Huescako udalerrien zerrenda

## Kanpo estekak

* Datuak: Q1651360
* Multimedia: Estada / Q1651360
# Establés

Establés Guadalajarako udalerria da, Señorío de Molina - Alto Tajo eskualdean dagoena.
2009ko urtarrilaren 1eko erroldaren arabera 48 biztanle zituen.

## Ikus, gainera

* Guadalajarako udalerrien zerrenda

## Kanpo estekak

* Datuak: Q1654761
* Multimedia: Establés / Q1654761
# Estaca de Bares

Estaca de Bares Iberiar penintsulan iparraldeen dagoen puntua da, Galiziako iparraldean dagoen Mañón udalerrian (A Coruña) kokatutakoa, Lugoko probintziaren mugan. Bertan Estaca de Baresko itsasargia kokatzen da.

## Kokapena

Lurmuturrak Ozeano Atlantikoa eta Bizkaiko golkoa nahiz Kantauri itsasoaren arteko muga markatzen du. Malda handiko itsaslabarrek gunea Ortigueira eta Barqueroko itsasadarretatik banatzen dute.

## Klima

Leku euritsua da, eta Galizian eroritako euriaren batez bestekoa baino gehiago erortzen da bertan, 1.370mm urtero. Batez-besteko tenperatura 13,1 gradukoa da.

## Ikus, gainera

* Galiziako geografia

## Erreferentziak

* ↑ Euskaltzaindia. Europako toponimia fisikoa. .

## Kanpo estekak

* Datuak: Q1368996
* Multimedia: Estaca de Bares / Q1368996
# Estacas de Trueba

Estacas de Trueba (1153 metro) Kantabriako Valles Pasiegos eta Burgosko Merindadeen artean dagoen mendatea da, BU-573 errepideak zeharkatuta. Bertan Pas ibaiaren ibaiadarra den Yera ibaiaren eta Ebroko arroan dagoen Trueba ibaiaren iturburuak daude.
Mendatearen alde bietan pasiegoak bizi dira.

## Kanpo estekak

* Datuak: Q16623246
* Multimedia: Puerto de las Estacas de Trueba / Q16623246
# Emberizidae

Emberizidae edo berdantzak hegazti familia zabal bat da, Passeriformes ordenaren barruan sailkatua. Haragijaleak dira berdantza mota gehienak. Mundu osoan bizi dira, Indian, Madagaskarren eta Australian ezik; Euskal Herrian udazken aldean ikusten dira batez ere. Mota ugari hartzen ditu genero honek: mendi-berdantza (Emberiza cia), berdantza miarritz (Emberiza hortulana), zingira-berdantza (Emberiza shoeniclus)...

## Generoak

Arremon Arremonops Melozone Pipilo Aimophila Oriturus Torreornis Spizella Pooecetes Chondestes Amphispiza Calamospiza Passerculus Arremon Ammodramus Passerella Xenospiza Melospiza Zonotrichia Junco Saltator Paroaria Pheucticus Arremon Atlapetes Gubernatrix Melanodera Cyanocompsa Cyanoloxia Amaurospiza Volantinia Sporophila Tiaris Oryzoborus Catamenia Diuca Sicalis Idiopsar Phrygilus Haplospiza Lophospingus Coryphospingus Poospiza Embernagra Geospiza Emberiza Miliaria

## Erreferentziak

* ↑ Lur entziklopedietatik hartua.

## Kanpo estekak

* Datuak: Q28486
* Multimedia: Emberizidae / Q28486
* Espezieak: Emberizidae
# Penywaun

Penywaun, galesez: Pen-y-waun, Galesko udalerri eta komunitate bat da, Rhondda Cynon Taf konderrian.

## Kanpo estekak

* Datuak: Q7165426
* Multimedia: Penywaun / Q7165426